## Program pomoćničkog ispita za zanimanje graditelj plastičnih plovila

### NN 12/2010 (25.1.2010.), Program pomoćničkog ispita za zanimanje graditelj plastičnih plovila

MINISTARSTVO GOSPODARSTVA, RADA I PODUZETNIŠTVA

240

Na temelju članka 47. stavka 4. Zakona o obrtu (»Narodne novine« br. 77/93, 90/96, 102/98, 64/01, 71/01, 49/03 – pročišćeni tekst, 68/07 i 79/07), ministar gospodarstva, rada i poduzetništva, nakon prethodno pribavljena mišljenja Hrvatske obrtničke komore, donosi

PROGRAM POMOĆNIČKOG ISPITA

za zanimanje

GRADITELJ PLASTIČNIH PLOVILA

1. CILJ

– provjera neophodnih vještina, znanja i sposobnosti za kvalificirano obavljanje profesionalne djelatnosti zanimanja graditelj plastičnih plovila u svijetu rada koji je podložan promjenama

– provjera kompetencija neophodnih za cjeloživotno učenje i napredovanje u struci kao i život u građanskom društvu.

2. OBLIK I SADRŽAJ ISPITA

Pomoćnički ispit sastoji se od praktičnog i stručno-teorijskog dijela.

Na praktičnom dijelu ispita provjeravaju se stručne kompetencije neophodne za obavljanje poslova i radnih zadaća u zanimanju.

Na stručno-teorijskom dijelu provjeravaju se znanja stečena tijekom obrazovnog procesa ili procesa informalnog učenja, a u skladu s nastavnim planom i programom za zanimanje graditelj plastičnih plovila.

2.1. PRAKTIČNI DIO ISPITA

Praktični dio ispita sastoji se od praktičnog uratka i/ili radne probe.

2.1.1. Zadaje se jedan praktični uradak. Prije početka rada naučnik mora izraditi pisanu pripremu rada kojom se, ako je prihvaćena od strane ispitne komisije, može služiti pri radu.

Primjeri praktičnih uradaka

|  |  |
| --- | --- |
| Vrsta uratka | Opis uratka  (očekivane praktične stručne kompetencije) |
| Priprema i nanošenje slojeva laminata | Izabrati i pripremiti sredstava za nanošenje laminata, izabrati alate, pribor i uređaje.  Nanijeti slojeve laminata. |
| Izrada i postavljanje pojačanja | Izabrati potrebne materijale u skladu sa svojstvima i namjenom, izabrati i pripremiti alate, strojeve i uređaje, utvrditi redoslijed postupaka i radnih operacija.  Izraditi i postaviti pojačanja. |
| Priprema i izrada kobilice | Izabrati materijale prema svojstvima i namjeni, odabrati i pripremiti alate, strojeve i uređaje, utvrditi tehnološki plan izrade, te izraditi kobilice. |
| Izrada i montaža rebara | Izabrati potreban materijal prema svojstvima i namjeni, pripremiti potrebne alate, strojeve i uređaje, planirati radne postupke, te izraditi i montirati rebra. |
| Izrada pramačne ili krmene statve | Izabrati i pripremiti potreban materijal za statvu, utvrditi redoslijed postupaka izrade, pripremiti alate, strojeve i uređaje, te izraditi statve. |
| Izrada poklopaca na otvorima palube | Izabrati materijal u skladu sa zadanim svojstvima i namjenom, planirati radne postupke, izabrati i pripremiti alate, strojeve i uređaje. Izraditi i montirati poklopce. |
| Izrada i montiranje pregrada | Izabrati potreban materijal za izradu prema svojstvima i namjeni, izabrati i pripremiti alate, strojeve i uređaje prema radnom postupku, utvrditi redoslijed postupaka izrade pregrada, te izraditi i montirati pregrade. |
| Izrada i montaža brodske palube i nadgrađa | Utvrditi redoslijed postupaka izrade brodske palube i nadgrađa, izabrati i pripremiti potreban materijal prema svojstvima i namjeni, izbrati i pripremiti alate, strojeve i uređaje prema radnom postupku, te izraditi i montirati brodske palube i nadgrađa. |
| Izrada otvora i prolaza | Izabrati materijale, pripremiti alate, strojeve i uređaje prema radnom postupku, utvrditi redoslijed, postupke izrade raznih otvora i pregrada, te izraditi razne otvore i pregrade. |
| Plastificiranje drvenih dijelova broda | Odabrati sredstava za plastificiranje, izbrati i pripremiti pribor, alate i uređaje.  Plastificirati drvene dijelove. |
| Nanošenje završnog vanjskog sloja | Pripremiti za nanošenje vanjskog sloja, odabrati sredstava za nanošenje, izabrati i pripremiti alate, pribor i uređaje te nanijeti završni vanjski sloj. |
| Izrada i montaža opreme | Pripremiti i odabrati potrebni materijal u skladu sa svojstvima i namjenom, izabrati i pripremiti alate, strojeve i uređaje prema prethodno utvrđenom radnom postupku.  Izraditi spremnik, policu i sličnu opremu, te ih montirati. |

2.1.2. Uz praktični uradak naučniku se zadaju i radne probe (najviše 3).

Probe koje se zadaju moraju biti iz različitih područja zanimanja.

|  |  |
| --- | --- |
| Vrsta radne probe | Opis radne probe  (očekivane praktične stručne kompetencije) |
| Centriranje i premazivanje kalupa | Centrirati kalupe pomoću odgovarajućeg alata, pribora i uređaja.  Odabrati i pripremiti sredstava za premazivanje i premazivanje kalupa. |
| Obrada plastičnih materijala | Odabrati i pripremiti ručne, električne i pneumatske alate, te izvesti obradu. |
| Izrada šablona i kontura, trasiranje u naravnoj veličini | Izabrati i pripremiti alate i pribor za izradu šablona i kontura, te opreme i uređaja za trasiranje (vrpce, letvice, utezi, optički uređaji, računala).  Izraditi šablone i konture, prenijeti dimenzije s crteža u umanjenom mjerilu na pod trasirnice (ručno, optički mehanografski), te izvršiti kontrolu. |
| Nanošenje laminata | Izabrati i pripremiti alate, pribore i uređaje, te nanijeti laminat. |
| Obrada vanjskih površina plastičnog broda | Planirati redoslijeda obrade, izabrati potrebne alate, pribor, uređaje i opremu, te izvesti obradu. |
| Utvrđivanje oštećenja i popravak na plastičnom dijelu broda | Utvrditi oštećenja broda i izraditi plan popravaka.  Odabrati i pripremiti alate, demontirati oštećene i dotrajale dijelove.  Izraditi šablone za krojenje dijelova broda i izvesti popravke. |
| Bojanje i zaštita nadvodnoga i podvodnog dijela broda | Odabrati i pripremiti alate, pribor i uređaje za bojanje, te boje i zaštitne premaze za nadvodni ili podvodni dio broda.  Izvesti bojanje i zaštitu broda. |
| Navoženje, transport i porinuće broda | Izabrati vrste porinuća, pripremiti opremu i odrediti tehnike spuštanja broda.  Izraditi i namjestiti saonice, saonika i ležajeve, namjestiti poklade te spustiti brod.  Poznavati načine kočenja brodova nakon porinuća (sidra, lanci, ravne pregrade ispred krme, debeli konopci s uvojcima). |

2.2. STRUČNO-TEORIJSKI DIO ISPITA

Stručno-teorijski dio ispita obuhvaća provjeru stručnih znanja propisanih nastavnim planom i programom za teorijski dio naukovanja, koja su neophodna za obavljanje praktičnih postupaka u zanimanju graditelj plastičnih plovila.

|  |  |
| --- | --- |
| Nastavna područja | Očekivani ishodi učenja |
| 1. Osnove brodogradnje  2. Linije plovila  3. Tehnologija gradnje plovila  4. Konstrukcija plovila  5. Materijali za gradnju plovila  6. Matematika u struci | |
| Zaštita na radu  Sigurnost na radu  Zaštita okoliša i racionalno korištenje energije | Imenovati propise o zaštiti na radu, odabrati specifične mjere zaštite ovisno o radnim operacijama.  Pri radu koristiti zaštitna sredstva, štititi radnu sredinu i okoliš.  Planirati tehnološke postupke, koji osiguravaju racionalno korištenje energije. |
| Planiranje i priprema rada | Izraditi tehnološki plan rada i operativnu pripremu za njegovu provedbu. |
| Mjerenje i kontrola | Nabrojiti mjerne uređaje i objasniti njihovu primjenu. Kontrolirati tehnološki proces i kvalitetu. |
| Ručna i strojna obrada | Nabrojiti načine ručne i strojne obrade materijala, opisati njihovu primjenu u gradnji plastičnog plovila. Pridružiti alate, strojeve i uređaje, te režim rada ovisno o vrsti materijala.  Objasniti postupke spajanja. |
| Svojstva materijala | Nabrojiti fizikalna, kemijska i tehnološka svojstva materijala za gradnju plastičnih plovila.  Opisati najvažnije postupke ispitivanja. |
| Proizvodnja plastičnih materijala za gradnju plastičnih plovila | Podijeliti plastične materijale prema vrsti.  Definirati pojam polimerizacije.  Nabrojiti mogućnosti prerade plastičnih materijala. Navesti materijale za gradnju plovila – poliestere i druge materijale.  Objasniti proces oplemenjivanja i konzerviranja plastičnih materijala. |
| Gradnja plastičnog plovila | Opisati organizaciju rada u brodogradilištu.  Nabrojiti osnovne forme plastičnog broda, deplasman, težinu, nosivost i stupanj nosivosti.  Nabrojiti osnovne dijelove broda, standarde i sustave gradnje broda.  Opisati pogonske i ostale strojeve, uređaje i opremu broda.  Navesti postupke spajanja brodskih dijelova, uređaja i sekcija.  Navesti plovila prema veličini.  Nabrojiti dijelove plovila, elemente strukture i konstrukcije plovila.  Objasniti trasiranje, klasično i numeričko crtanje linija, izradu šablona, centriranje i montažu orebrenja. |
|  | Opisati tehnologiju izrade kalupa, nabrojiti vrste kalupa i njihovu primjenu.  Objasniti tehnološki proces izrade i spajanja elemenata trupa.  Opisati izradu prolaza, otvora i montaže poklopaca.  Objasniti tehnološke postupke izrade postolja za pogonske strojeve i principe njihove montaže.  Objasniti tehniku porinuća i izvlačenja plovila.  Nabrojiti načine utvrđivanja oštećenja plovila i njihovo uklanjanje. |
| Stručna računica i tehničko crtanje | Izraditi jednostavni tehnički crtež (npr. za izradu police, spremnika ili ormarića) i opisati redoslijed radnih operacija u praktičnoj primjeni.  Izračunati pravu dužinu broda, izraditi proračun elemenata za porinuće plovila i sl.  Izraditi kalkulaciju, proračunati troškove izrade, izračunati kamate i sl. |

3. OCJENJIVAČKI LIST

Praktični dio ispita – bodovna lista

|  |  |  |
| --- | --- | --- |
| Radnje obavljene u okviru praktičnog dijela ispita | Broj bodova | |
| Mogući | Ostvareni |
| Priprema tehničko-tehnološke dokumentacije | 0 – 10 |  |
| Priprema radnog mjesta i red u radnim  prostorijama | 0 – 10 |  |
| Izbor radnih postupaka, strojeva, uređaja, alata i materijala. | 0 – 10 |  |
| Izvođenje postupaka izrade zadanog uratka | 0 – 20 |  |
| Način rukovanja mehaniziranim alatima | 0 – 10 |  |
| Redoslijed i ispravnost postupka u rukovanju ručnim alatima i uređajima | 0 – 10 |  |
| Racionalna uporaba energije | 0 – 10 |  |
| Racionalna uporaba materijala | 0 – 10 |  |
| Kvaliteta i točnost izrade | 0 – 10 |  |
| Upotreba tehničko-tehnološke dokumentacije | 0 – 10 |  |
| Mjere zaštite na radu | 0 – 10 |  |
| Brzina i spretnost te vrijeme izrade uratka | 0 – 10 |  |
| Završni izgled uratka | 0 – 10 |  |
| UKUPNO: | 0 – 140 |  |

Praktični dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 91% – 100% | Odličan (5) |
| 81% – 90% | Vrlo dobar (4) |
| 67% – 80% | Dobar (3) |
| 50% – 66% | Dovoljan (2) |
| 0% – 49% | Nedovoljan (1) |

Polaznici koji nisu uspješno položili praktični dio ispita upućuju se na ponovno polaganje pomoćničkog ispita u idućem ispitnom roku.

Stručno-teorijski dio ispita – ocjenjivačka lista

|  |  |
| --- | --- |
| % ostvarenih bodova | Ocjena |
| 90% – 100% | Odličan (5) |
| 80% – 89% | Vrlo dobar (4) |
| 70% – 79% | Dobar (3) |
| 61% – 69% | Dovoljan (2) |
| 30% – 60% | Kandidat se upućuje na polaganje usmenog ispita |
| 0% – 29% | Nedovoljan (1) |

Konačna ocjena na pomoćničkom ispitu, u pravilu, određuje se kao aritmetička sredina ocjena postignutih na praktičnom i stručno-
-teorijskom dijelu ispita.

Ovaj Program stupa na snagu danom objave u »Narodnim novinama«.

Klasa: 080-01/08-01/252

Urbroj: 526-12-02/1-09-29

Zagreb, 25. studenoga 2009.

Ministar gospodarstva,
rada i poduzetništva
mr. sc. Đuro Popijač, v. r.

Ostalo, NN 12/2010-240